Diari Oficial de la Generalitat Valenciana


Sumari del DOGV 4995, del 28-04-2005 (2005/4258)

Informació pública del procediment de selecció de socis per a la constitució d'una o diverses societats d'economia mixta amb forma de societat limitada, l'objecte social de la qual consistirà, entre altres, en la gestió, administració, explotació i arrendament no financer d'habitatges o immobles.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4995

Data del DOGV
:   28-04-2005

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2005/4258


Data del document
:   19-04-2005

Organisme emissor
:   Institut Valencià d'Habitatge, SA

Tipus de document
:   Anunci

Descriptors 

:   * societat d'inversió

Informació pública del procediment de selecció de socis per a la constitució d'una o diverses societats d'economia mixta amb forma de societat limitada, l'objecte social de la qual consistirà, entre altres, en la gestió, administració, explotació i arrendament no financer d'habitatges o immobles. [2005/F4258]
  
L'Institut Valencià d'Habitatge, SA (IVV, SA) procedix per mitjà del present anunci a convocar les persones físiques o jurídiques interessades, a fi d'assegurar la lliure concurrència i la igualtat d'oportunitats en l'aportació de capital privat per a la constitució d'una o diverses societats d'economia mixta amb forma de societat limitada, l'objecte social de la qual consistirà, entre altres, en la gestió, administració, explotació i arrendament no financer d'habitatges o immobles tant de titularitat de l'Institut Valencià d'Habitatge, SA, així com de terceres persones, físiques, jurídiques, associacions o entitats que les cedisquen a la nova societat per qualsevol títol que possibilite la realització de les activitats descrites.
  
El capital de la societat ascendirà a 60.000 euros, dividit en 100 participacions de 600 euros cada una d'estes. La participació de l'institut serà del 49% en el dit capital. El restant 51% podrà ser subscrit pels interessats seleccionats.
  
Els requisits per a participar en la selecció dels socis aportantes del citat 51% del capital social es detallen en el plec de bases de la selecció.
  
El model d'estatuts socials que regirà la societat a constituir, així com el plec de bases que complementa el present anunci, es troba depositat a la seu de l'Institut Valencià d'Habitatge, SA, sítia a València, carrer d'En Bou, 9 i 11. La citada documentació podrà ser consultada als locals esmentats, de dilluns a divendres de 09.00 a 14.00 hores, i en horari de vesprada, de dilluns a dijous, de 17.00 a 19.00 hores, i els interessats podran obtindre còpies a càrrec seu.
  
Termini i lloc per a presentar les proposicions de participació en la societat: 15 dies naturals comptats des de l'endemà de la publicació del present anunci en el Diari Oficial de la Generalitat Valenciana, al Registre d'Entrada de la seu social de l'Institut Valencià d'Habitatge, SA, carrer d'En Bou, 9 i 11, de València, dins de l'horari especificat en el punt anterior per a consulta de documentació. No s'admetrà cap proposició presentada fora de termini.
  
Documentació a aportar junt amb la sol·licitud de participació: l'especificada en el plec de bases.
  
Les despeses de publicació del present anunci seran a càrrec dels adjudicataris en proporció al capital que subscriguen.